Galder

:*For artistnavnet «Galder» se [[Tom Rune Andersen Orre]].*

**Galder** (norrønt: *galdr*; gammelhøytysk: *galstar*; gammelengelsk: *gealdor*) er en trylleformel eller sang med magisk kraft, fremført i et versemål kjent som «galdralag»; tryllesang; senere brukt om trolldom generelt.«galder_1» i *Det Norske Akademis ordbok*. Det Norske Akademi for Språk og Litteratur. https://naob.no/ordbok/galder_1 (hentet mars 2026) Galder kunne brukes til å påføre andre galskap, derav ord som «gal», opprinnelig «forhekset av tryllesang»; og at hanen «galer», er et minne om hvordan slik sang hørtes ut.   

Galder beskrives utførlig i *[[Eirik Raudes saga]]*, der den kristne kvinnen Gudrid synger galderet *Vardlokur* hun har lært, til hjelp for volven Torbjørg som dermed lykkes med seid og spådomskunst.«4. Om spåkonen Torbjørg», ''heimskringla.no

På slutten av *[[Håvamål]]* regner Odin opp 18 slike trolldomssanger med ulike formål. En galder heter hjelp - mot sorg og ufred; en annen hjelper mot sykdom og sott. Den tredje «sløver de sverd som svinges mot meg - verken stål eller stav skal bite». Den fjerde løser lenker: «Jeg galdrer så godt at jeg går min vei - reipene faller av foten.» Slik fortsetter det: Den tolvte galderen maner døde til live; den trettende gjør usårlig i kamp. Den femtende nevner Tjodrøyre som vokter dvergen Dellings dør, og hver morgen vekker verden med en galder som gir æser kraft, alver lykke og Odin visdom.

I Edda-kvadet *[[Skirnesmål]]* tar Skirne galder til hjelp for å vekke Gerds kjærlighet til Frøy.«galder» i *Store norske leksikon* på snl.no. Hentet 9. mars 2026 fra https://snl.no/galder Galder hjalp også ved fødsel, som i «Oddruns klage» i *Den eldre Edda*, der Oddrun, datter av kong Atle, forteller om sin kjærlighetssorg.«Oddruns klage» i *Store norske leksikon* på snl.no. Hentet 9. mars 2026 fra https://snl.no/Oddruns_klage Men her fortelles også om hennes kyndighet i galdring, da hun hjelper kong Heidreks datter Borgny som ligger pint av fødselsrier, uten å få ut barnet før Oddrun kommer:
:Mektig gol Oddrun,
:ramt gol Oddrun,
:bitre galdere over Borgny.https://heimskringla.no/wiki/Vikingerne_-_Barn_og_Olding Alexander Bugge: «Vikingene - barn og olding», *heimskringla.no</ref>

[[Merseburgerformelen|De to merseburgformlene]] er forsøkt tolket som galder.<Ref>[https://heimskringla.no/wiki/Om_Merseburgformlerne_som_Galder_(F._Ohrt) F. Ohrt: «Om merseburgformlene som galder», *heimskringla.com] 1. merseburgformel: 
:Tidligere satte seg valkyrjene, satte seg hit,
:noen bandt lenker, andre hemmet fienden,
:noen brøt sønder (...) knelenkene:
:Spring ut av lenkene, flykt fra fienden!

2. merseburgformel, der Balders hest vred ene foten:
:da galdret over den Sindgund, Sunnas søster,
:da galdret over den Frøya, Vollas søster,
:da besverget den Wodan, som bare han kunne,
:såvel beinvri og blodvri og leddvri:
:bein til bein, blod til blod, 
:ledd til ledd, som om det var limt.Alfred Georg Ludvig Lehmann: ''Overtro og trolddom fra de ældste tider til vore dage,'' 1896 (s. 117), ''archive.org

I *[[Grógaldr]]* vekker Svipdag sin mor, volven Groa fra de døde, og ber henne galdre over ham som vern før han legger ut på langferd, og i *[[Bósa saga ok Herrauðs|Boses saga]]* finnes ni strofer fra en galder i versemålet fornyrdislag, *Buslubønn*, den seidkyndige kvinnen Buslas bønn, avsluttet med runemagi. Om «Syrpa-versene» sies at de «skjuler den største galder». Det var forbudt å fremsi dem etter mørkets frembrudd. Siste verset er:
:Seks menn kommer,
:si navnene deres -
:alle ubundet, slik jeg nå viser.
:Gjetter du ikke
:så det blir rett,
:skal hunder gnage deg, helt til du dør,
:og sjelen din
:synker i pinsler. 
- fulgt av en runerekke i seks grupper. Disse skulle kong Ring tyde, for ellers ville «alt det verste jeg har bedt om, ramme deg.»«Sagaen om Bose og Herraud», ''heimskringla.no

## Referanser